- Yaru Divariri
- <
- 150
- >

150
Bajari dae Sakai Sari Yarure.
1 Bajari dae sakai sevu!
God nunda Kambo Kakara jokáda irira, nundae sakai sevu!
Nu utuda irise, nunda fakina ijugeraira aindae, nundae sakai sevu!
2 Nunda ari fakina rea edo ghusira aindae, nundae sakai sevu!
Numo teria bekári aindae, nundae sakai sevu!
3 Tavuya bu fusise, nundae sakai sevu!
Gita*Afige, geka eni gita o uka dae gefusera, tuturo 32:2 duruda tege, garesa! dombu eni dombu eni roera mendeni avavaga bu doruse, nundae sakai sevu!
4 Divari sino bu doruse ivisa use, nundae sakai sevu!
Sino (guitars) bu doruse, a feku fusise, nundae sakai sevu!
5 Roera ghasaghasa, baighara avavaga bu ivisa use, nundae sakai sevu!
Roera eni simbaro (cymbals) seraera, mereki da kaugo ava
ungo soveni-soveni bu doruse, fumbu aruguse,
nundae sakai sevu!
6 Evetu genembo, sino fuka, ã roera jebuga irise,
ghamo asegeraera isambu, nundae sakai sevu!
Bajari dae sakai sevu!

- Yaru Divariri
- <
- 150
- >

*150:3: Afige, geka eni gita o uka dae gefusera, tuturo 32:2 duruda tege, garesa!

© 1984, 2023 Wycliffe Bible Translators, Inc.